SET ปิดเช้าลบ 0.99 จุด วอลุ่มหดรับหยุดยาว บ่ายซึมต่อแนวรับ 1,537 จุด
SET ปิดตลาดเช้าลบ 0.99 จุด หรือ 0.06% มาที่ 1,544.12 จุด มูลค่าซื้อขายที่ 14,520.02 ล้านบาท บ่ายคาดตลาดหุ้นไทยจะซึมตัว โดยแนวรับจะอยู่แถว 1,537 จุด ส่วนแนวต้านยังไม่เกิน 1,553
10 เม.ย. 2558

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (10 เม.ย.) ลบ 0.99 จุด หรือ 0.06% มาที่ 1,544.12 จุด สูงสุดที่ 1,549.66 จุด ต่ำสุดที่ 1,541.76 จุด มูลค่าซื้อขายที่ 14,520.02 ล้านบาท
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.โนมูระ พัฒนสิน เปิดเผยถึงตลาดหุ้นไทยเช้านี้ แกว่งแคบถึงซึมลงเล็กน้อย ซึ่งตลาดยังไม่มีปัจจัยใหม่เข้ามาในช่วงนี้ โดยสถิติย้อนหลังจะเป็นแบบนี้ก่อนที่จะมีวันหยุดยาว และวอลุ่มการซื้อขายก็จะลดลงเป็นเรื่องปกติอยู่แล้ว
ส่วนต่างประเทศยังไร้ปัจจัยใหม่เช่นกัน โดยในช่วงนี้ต้องรอผลประกอบการของสหรัฐ ขณะที่ยุโรปมีเรื่องของกรีซเข้ามาพอจะคลี่คลายได้บ้าง ด้านตลาดหุ้นเอเชียเปิดมาทรงตัวแต่ซึ่มลงเล็กน้อย
แนวโน้มการลงทุนช่วงนี้ คาดว่าตลาดหุ้นไทยจะซึมตัว โดยแนวรับจะอยู่แถว 1,537 จุด ส่วนแนวต้านยังไม่เกิน 1,553